૨૦૦૮માં ‘જન્ન્ત’થી બૉલીવુડમાં એન્ટ્રી કર્યા પછી સોનલ ચૌહાણ બૉલીવુડમાં ખૂબ ઓછી દેખાઈ છે. ‘જન્નત’ પછી સોનલે ગયા વર્ષે રિલીઝ થયેલી ‘બુઢ્ઢા હોગા તેરા બાપ’માં એક નાનો રોલ કર્યો હતો અને એ સિવાય સાઉથમાં ગણતરીની ફિલ્મો કરી છે. એમ છતાંય સોનલ હંમેશાં ચર્ચામાં રહી હતી. જોકે ચર્ચા તેની આવનારી ફિલ્મોની નહીં, પણ નીલ નીતિન મુકેશ સાથે કહેવાતા સંબંધોની હતી. હાલમાં જ તેણે નીલ નીતિન મુકેશ સાથે એક ફિલ્મ પણ સાઇન કરી છે, જેનું શૂટિંગ મહિનાના અંતથી શરૂ કરવામાં આવશે. જોકે સાથે ફિલ્મ કરવાથી તેના કહેવાતા સંબંધોની અફવાઓને વધુ હવા મળી રહી છે એટલે તેણે જાહેરમાં આવીને હકીકત કહેવાનું નક્કી કર્યું છે.